钦定古今图书集成/历象汇编/乾象典/第083卷 > 埽花游〈春游遇雨〉 前人
## 钦定古今图书集成/历象汇编/乾象典/第083卷 > 埽花游〈春游遇雨〉 前人

冷空澹碧。带翳柳轻云，护花深雾。艳晨易午。正笙箫
竞波，绮罗争路。骤卷风埃，半掩长蛾翠妩。散丝缕。渐
红湿杏泥，愁燕无语。　乘盖争避处。就珮解旗亭，故
人相遇。恨春太妒。溅仙裙更惜，凤钩尘污。酹入梅根，
万点啼痕暗树。峭寒暮。更萧萧陇头人去。